OpenLLM-France/wikimedia huggingface dataset:
# North Canton

North Canton és una població dels Estats Units a l'estat d'Ohio. Segons el cens del 2000 tenia 16.369 habitants.

## Demografia

Segons el cens del 2000, North Canton tenia 16.369 habitants, 7.114 habitatges, i 4.382 famílies. La densitat de població era de 1.041,2 habitants per km².
Dels 7.114 habitatges en un 23,5% hi vivien nens de menys de 18 anys, en un 51,7% hi vivien parelles casades, en un 7,5% dones solteres, i en un 38,4% no eren unitats familiars. En el 33,8% dels habitatges hi vivien persones soles el 15,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,18 i el nombre mitjà de persones que vivien en cada família era de 2,8.
Per edats la població es repartia de la següent manera: un 19,3% tenia menys de 18 anys, un 9,5% entre 18 i 24, un 25,1% entre 25 i 44, un 23,6% de 45 a 60 i un 22,6% 65 anys o més.
L'edat mediana era de 42 anys. Per cada 100 dones de 18 o més anys hi havia 83,1 homes.
La renda mediana per habitatge era de 42.013 $ i la renda mediana per família de 53.268 $. Els homes tenien una renda mediana de 39.517 $ mentre que les dones 29.250 $. La renda per capita de la població era de 24.045 $. Aproximadament el 3,5% de les famílies i el 5,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- North Canton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- North Canton». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Jason (dibuixant de còmic)

Jason, el nom real del qual és John Arne Sæterøy (Molde, Noruega, 16 de maig de 1965) és un caricaturista i guionista noruec.
L'estil dels seus còmics es caracteritza per la simplicitat extrema de les caixes, àmplies i clares, en la línia d'Hergé. Moltes de les seves obres són sense diàleg. Les històries de Jason sovint són fosques i cíniques. Els personatges sovint són representats de forma antropomorfa per animals, com gossos, ocells o conills, de vegades (deliberadament) difícils de distingir. També ha estat molt influenciat pel cinema, i li deu a Kaurismäki la inexpressivitat dels seus personatges.

## Biografia

Jason va néixer a Molde i va publicar el seu treball per primera vegada el 1981 a la revista noruega de còmics KonK, amb qual la col·laborar amb diversos relats curts mentre es va publicar. El 1989 va ingressar a l'Acadèmia Nacional de les Arts de Noruega, a Oslo, on va estudiar disseny gràfic i il·lustració. Va guanyar el premi de l'Associació Noruega de Dibuixants de Còmics el 1991 per la seva obra curta Pervo.
El 1995 va publicar la seva primera novel·la gràfica, Lomma full av reign, per la qual va guanyar el premi Sproing Award. El 1997 va començar a publicar Mjau Mjau, un còmic semi-regular amb les seves obres. El 2001 va tornar a guanyar un premi Sproing, aquesta vegada per Mjau Mjau. El 2002 va obtenir el premi Harvey al millor autor revelació, i a partir d'aquell moment es va centrar a fer novel·les gràfiques.
Jason ha viscut a Dinamarca, Bèlgica, Estats Units i França. Des de 2007 viu a la ciutat francesa de Montpeller. Les seves últimes novel·les gràfiques han estat publicades inicialment en francès.

## Obres

L'editorial Astiberri ha publicat en castellà les següents obres seves:
* No me dejes nunca
* ¿Por qué haces esto?
* Yo maté a Adolf Hitler
* El último mosquetero
* En pocas palabras
* Low Moon
* El carro de hierro
* Los hombres lobo de Montpellier
* Athos en América
* Un paso en falso
* La Isla de los Cien Mil Muertos
* El gato perdido
* El loro de Frida Kahlo
* La momia misteriosa
* Un noruego en el Camino de Santiago

## Referències

* ↑ «Jason», 21-03-2006. Arxivat de l'original el 2006-03-21. [Consulta: 25 novembre 2018].
* ↑ «TIME.com -- Andrew Arnold: A Life Missed», 10-09-2005. Arxivat de l'original el 2005-09-10. [Consulta: 25 novembre 2018].
* ↑ «Jason: no todo son gatos | Cactus» (en castellà). Cactus, 10-03-2014. Arxivat de l'original el 2018-11-25 [Consulta: 25 novembre 2018].
* ↑ «OUR ARTISTS :: Jason» (en anglès). [Consulta: 25 novembre 2018].
* ↑ «The Harvey Awards». Arxivat de l'original el 2007-02-19. [Consulta: 25 novembre 2018].
* ↑ «Astiberri Ediciones» (en castellà). [Consulta: 25 novembre 2018].

## Enllaços externs

* Biografia de Jason a Lambiek Comiclopedia
# Àcid avenoleic

L'àcid avenoleic, i de nom sistemàtic àcid (9Z,12Z,15R)-15-hidroxioctadecna-9,12-dienoic, és un àcid carboxílic de cadena lineal amb devuit àtoms de carboni, dos dobles enllaços als carbonis 9 i 12, ambdós cis i amb un grup hidroxil ${\ce {-OH}}$ al carboni 15, la qual fórmula molecular és ${\ce {C18H32O3}}$. En bioquímica és considerat un àcid gras.
Fou descobert el 1997 pel suec Mats Hamberg a les llavors de civada, Avena sativa, del gènere de la qual derivà el nom comú àcid avenoleic. És el component més gran dels glicolípids de la llavor de civada (65 %).

## Referències

* ↑ Hamberg, Mats. Avenoleic Acid: A New Oxylipin from Oat Seeds (en anglès). Boston, MA: Springer US, 1997, p. 69–72. DOI 10.1007/978-1-4899-1810-9_13. ISBN 9781489918123.
* ↑ Tokuşoğlu, Özlem; III, Clifford A. Hall. Fruit and Cereal Bioactives: Sources, Chemistry, and Applications (en anglès). CRC Press, 2011-03-14. ISBN 9781439806678.
# La memoria del agua

La memoria del agua és una pel·lícula de drama xilena dirigida per Matías Bize i protagonitzada per Benjamín Vicuña i Elena Anaya, estrenada el 27 d'agost de 2015. La pel·lícula relata el procés de dol que té una parella en perdre un fill.
El seu director va rebre el Colón d'Or a Millor Director en el Festival de Cinema Iberoamericà de Huelva 2015.

## Trama

Amanda (Elena Anaya) i Javier (Benjamín Vicuña) se separen després de la mort del seu fill. Cadascun a la seva manera tractarà de reconstruir la seva vida, una des del dolor, l'altre des de l'evasió. Junts emprendran un viatge que podria tornar a reunir-los com a parella, però que també els farà comprendre que l'amor no basta per a sobreposar-se a la tragèdia que els ha tocat viure.

## Repartiment

* Benjamín Vicuña com Javier.
* Elena Anaya com Amanda.
* Néstor Cantillana
* Pablo Cerda
* Sergio Hernández
* Alba Flores com Carmen.
* Antonia Zegers
* Silvia Marty com Mónica.
* Etienne Bobenrieth

## Premis i nominacions
### Premis Platino

La 3ra edició dels Premis Platino va tenir lloc el 24 de juliol de 2016.
| Any | Categoria | Candidat(s) | Resultat |
| 2016 | Millor interpretació femenina | Elena Anaya | Nominada |
| 2016 | Millor fotografia | Arnaldo Rodríguez | Nominat |
| Premi | Categoria | Receptor | Resultat |
| Festival de Cinema Iberoamericà de Huelva | Millor Pel·lícula | Matías Bize | Nominada |
| Festival de Cinema Iberoamericà de Huelva | Millor Director | Matías Bize | Guanyador |
| Mostra Internacional de Cinema de Venècia | Premi Venice Days | Matías Bize | Nominada |
| Santiago Festival Internacional de Cine | Millor Actriu | Elena Anaya | Guanyadora |
| XXI Premis Cinematogràfics José María Forqué | Millor Pel·lícula Llatinoamericana | Matías Bize | Nominada |

## Referències

* ↑ «Matías Bize asegura que "La memoria del agua" es la mejor película que ha hecho.».
* ↑ «Elena Anaya: "Matías Bize prepara sus películas como si la vida se le fuese en ello".». Arxivat de l'original el 2015-08-24. [Consulta: 22 setembre 2020].
* ↑ «Còpia arxivada». Arxivat de l'original el 2015-10-07. [Consulta: 22 setembre 2020].
* ↑ «Còpia arxivada». Arxivat de l'original el 2019-10-24. [Consulta: 22 setembre 2020].
* 1 2 Emol. «Matías Bize gana premio al mejor director en el Festival de Cine de Huelva» (en español), 2015. [Consulta: 21 novembre 2015].
* ↑ «La memoria del agua: cinta de Matías Bize revela su trailer oficial.». Arxivat de l'original el 2015-06-23. [Consulta: 22 setembre 2020].
* ↑ «Còpia arxivada». Escribiendo Cine. Arxivat de l'original el 2016-08-16. [Consulta: 22 setembre 2020].
* ↑ Gobierno de Chile. «"La Memoria del Agua" es seleccionada en el Festival de Cine de Venecia» (en español), 2015. [Consulta: 24 juliol 2015].
* ↑ SANFIC. «Còpia arxivada» (en español), 2015. Arxivat de l'original el 2015-09-02. [Consulta: 22 setembre 2020].
* ↑ 20 Minutos. «Cinco títulos latinoamericanos compiten en Premio José María Forqué» (en español), 2015. [Consulta: 4 desembre 2015].
# Zhang Yuzhe (cràter)

Zhang Yuzhe és un cràter d'impacte situat a la cara oculta de la Lluna, prop de el Pol Sud lunar. Es troba entre els prominents cràters Crommelin i Zeeman.
El cràter presenta un contorn relativament ovalat, amb l'eix est-oest una mica més llarg l'eix nord-sud. El seu fons presenta nombrosos impactes de mida mitjana.
El nom va ser adoptat a l'agost de 2010 per resolució de la UAI en memòria de l'astrònom xinès Zhang Yuzhe (张钰哲) (1902-1986).

## Referències

* (WGPSN), IAU Working Group for Planetary System Nomenclature. «Gazetteer of Planetary Nomenclature. 1:1 Million-Scale Maps of the Moon» (en anglès). UAI / USGS, 13-02-2013. [Consulta: 6 abril 2016].
* Andersson, L. E.; Whitaker, E. A.,. NASA Catalogue of Lunar Nomenclature (en anglès). NASA RP-1097, 1982.
* Blue, Jennifer. «Gazetteer of Planetary Nomenclature» (en anglès). USGS, 25-07-2007. [Consulta: 2 gener 2012].
* Bussey, B.; Spudis, P.. The Clementine Atlas of the Moon (en anglès). Nueva York: Cambridge University Press, 2004. ISBN 0-521-81528-2.
* Cocks, Elijah E.; Cocks, Josiah C.. Who's Who on the Moon: A Biographical Dictionary of Lunar Nomenclature (en anglès). Tudor Publishers, 1995. ISBN 0-936389-27-3.
* McDowell, Jonathan. «Lunar Nomenclature» (en anglès). Jonathan's Space Report, 15-07-2007. [Consulta: 2 gener 2012].
* Menzel, D. H.; Minnaert, M.; Levin, B.; Dollfus, A.; Bell, B. «Report on Lunar Nomenclature by The Working Group of Commission 17 of the IAU» (en anglès). Space Science Reviews, 12, 1971, pàg. 136.
* Moore, Patrick. On the Moon (en anglès). Sterling Publishing Co, 2001. ISBN 0-304-35469-4.
* Price, Fred W. The Moon Observer's Handbook (en anglès). Cambridge University Press, 1988. ISBN 0521335000.
* Rükl, Antonín. Atlas of the Moon (en anglès). Kalmbach Books, 1990. ISBN 0-913135-17-8.
* Webb, Rev. T. W.. Celestial Objects for Common Telescopes, 6ª edición revisada (en anglès). Dover, 1962. ISBN 0-486-20917-2.
* Whitaker, Ewen A. Mapping and Naming the Moon (en anglès). Cambridge University Press, 2003. 978-0-521-54414-6.
* Wlasuk, Peter T. Observing the Moon (en anglès). Springer, 2000. ISBN 1-85233-193-3.

## Vegeu també

* Llista de cràters lunars
* Selenografia
# Sílvia Lacorte Bruguera

Sílvia Lacorte Bruguera (3 d'agost de 1966) és una investigadora catalana especialitzada que estudia l'impacte dels contaminants en els organismes vius.
Doctora en Ciències Químiques i professora d’investigació de l’Institut de Diagnosi Ambiental i Estudis de l’Aigua (IDAEA) del CSIC, des de 1998, el seu camp d’investigació és la química ambiental.
Duu a terme diversos estudis, com l’anàlisi de contaminants en ambients d’interior, i proposa mesures per reduir l’exposició als compostos nocius. També fa seguiments de contaminants orgànics persistents. Pel que fa a la qualitat de l’aigua, estudia els contaminants més presents en aigües de riu, identifica les fonts de contaminació i dissenya tractaments per a la remissió de la contaminació.

## Referències

* ↑ ««La contaminació per substàncies químiques és invisible»». Nuvol.com, 07-02-2024. [Consulta: 8 febrer 2024].
* ↑ «Los contaminantes orgánicos amenazan los ecosistemas acuáticos de las áreas de alto valor ecológico en España» (en espanyol europeu), 08-02-2024. [Consulta: 8 febrer 2024].
* ↑ «Sílvia Lacorte Bruguera». Institut d'Avaluació Ambiental i Recerca de l'Aigua. IDAEA. [Consulta: 17 maig 2024].
* ↑ Farreny, Meritxell. «25 científiques que has de conèixer. Química ambiental: Silvia Lacorte Bruguera (IDAEA)». Núvol. Punt de llibre, 05-02-2019. [Consulta: 17 maig 2024].

## Enllaços externs

* Vídeo del CSIC on explica què estudia el 2019
* Entrevista a la TV de Castella la Manxa el 2023
# Lloret de raquetes de les Sulu

El lloret de raquetes de les Sulu (Prioniturus verticalis) és una espècie d'ocell de la família dels psitàcids que habita la selva humida de l'Arxipèlag de Sulu, a les Filipines.
# La memòria dels Cargols

La memòria dels Cargols és una sèrie de televisió de Dagoll Dagom, idea original d'Anna Rosa Cisquella, guió de Joan Lluís Bozzo, Lluís Arcarazo, Francesc Orteu i Eduard Cortés, dirigida per Joan Lluís Bozzo i Eduard Cortés, i produïda per Dagoll Dagom. Està formada per 26 episodis de 50 minuts de duració cadascun.
Fou estrenada el 18 de gener de 1999 fins al 12 de juliol del mateix any per TV3, reemetent-se posteriorment en diverses ocasions. La sèrie explica l'evolució d'una família catalana, els Cargol, des del segle xiii fins a l'actualitat, passant pels diferents esdeveniments de la història de Catalunya, com la Guerra dels Remences, la Guerra dels Segadors o la Guerra de Successió.

## Argument

Al llarg dels seus set-cents anys d'història, la família Cargol aixeca un mas, conrea les terres, lluita en les nombroses guerres que des de sempre han assolat Catalunya, guanya diners, s'arruïna amb la fil·loxera i arriba fins al tombant del mil·lenni i l'era d'internet amb esperances de seguir endavant.
Els temps van canviant, el país va sofrint les conseqüències de les crisis econòmiques i les rauxes polítiques, i la família Cargol, mantenint sempre la seva essència, i, al mateix temps, adaptant-se a les noves situacions, va mirant de sobreviure sense pena ni glòria, però, això sí, amb considerables dosis d'humor, d'ironia i de tendresa.
Malgrat el pas del temps, cada episodi ofereix la possibilitat de reconèixer en els protagonistes uns trets característics: la gasiveria, la tossuderia, etc., que al llarg de la història s'aniran repetint. Són característiques que, d'una manera o d'una altra, segueixen vigents en la societat actual.
La sèrie també inclou en el seu argument dades amb rigor històric sobre com es feien al llarg dels segles els actes més elementals de la vida quotidiana: menjar, rentar-se, cuinar, fer l'amor, escalfar la casa, dormir, refredar els aliments, etc.

## Repartiment

* Padrina: Àngels Poch
* Bernat Cargol: Àlex Casanovas
* Constança: Francesca Piñón
* Ramon Cargol, Hereu: Pep Ferrer
* Eva Cargol: Mireia Aixalà
* Hereuet: Biel Duran
* Estranya: Ariadna Planas
* Pere-Pau: Pep Cruz
* Baró: Richard Collins-Moore
* Batlle: Carles Martínez
* Rector: Joan Lluís Bozzo
* Perico: Genís Hernàndez
* Donya Urraca Anna Maria Barbany
* Martí Balaguer Jordi Bosch
* Mestre Capdet Manel Barceló

## Referències

* ↑ Clarós, Isabel ... [et al.]. «Vivir - Televisión». La Vanguardia. Barcelona: Grupo Godó, 18-01-1999. [Consulta: 20 juny 2013].
* ↑ Clarós, Isabel ... [et al.]. «Vivir - Televisión». La Vanguardia. Barcelona: Grupo Godó, 12-07-1999. [Consulta: 20 juny 2013].

## Enllaços externs

* Pàgina de La memòria dels Cargols a TV3
* Pàgina de La memòria dels Cargols a Dagoll Dagom
# Zheng Ji (Dinastia Han)

Zheng Ji (xinès tradicional: 鄭吉, xinès simplificat: 郑吉Wade-Giles: Cheng Chi, mort el 49 aEC), nascut en Shaoxing, Zhejiang, va ser un general militar durant la Dinastia Han, i va servir al primer Protector General de les regions occidentals en el 60 aEC.

## Vegeu també

* Batalla de Jushi

## Referències

* Li, Bingquan and Zhao, Hongyan. "Handai Shouren Xiyu Duhu Zheng Ji" ("The First Protector General of the Western Regions Zheng Ji"). Chinese Literature and History. 2004.12. ISSN 1002-9869.
# Notropis moralesi

Notropis moralesi és una espècie de peix cipriniforme de la família dels ciprínids que es troba a Mèxic.

## Referències

* ↑ FishBase (anglès)
# Tanga (desambiguació)

«Tanga» té aquests significats:
* Tanga, peça de roba interior o bany
* Tanga (Tanzània), ciutat de Tanzània
* Tanga o Tanka, moneda musulmana
# Lloret de raquetes muntanyenc

El lloret de raquetes muntanyenc (Prioniturus montanus) és una espècie d'ocell de la família dels psitàcids que habita la selva humida de les muntanyes de Luzon, a les illes Filipines.
# Lilian Tintori

Lilian Adriana Tintori Parra (Caracas, 5 de maig de 1978) és una esportista veneçolana, coneguda per ser l'esposa del polític Leopoldo López.
L'agost de 2017 la van trobar transportant 200 milions de bolívars en caixes de fusta. Ella explicà que els diners són per a la seua iaia hospitalitzada.

## Referències

* ↑ «El pasado de Lilian Tintori que no conocías». El Nacional, 08-12-2015 [Consulta: 30 agost 2017].
* ↑ «La mujer que enamoró a los venezolanos». Semana, 21-02-2014 [Consulta: 30 agost 2017].
* ↑ «Leopoldo Lopez’ Wife Lilian Tintori», 01-02-2014. [Consulta: 18 febrer 2014].
* ↑ «Hallan 200 millones de bolívares en vehículo de Lilian Tintori». El Espectador, 29-08-2017 [Consulta: 30 agost 2017]. Arxivat 30 August 2017$^{[Datemismatch]}$ a Wayback Machine. «Còpia arxivada». Arxivat de l'original el 2017-08-30. [Consulta: 30 agost 2017].
# Zheng Liguo

Zheng Liguo (xinès simplificat: 郑立国, pinyin: Zhèng Lìguó; 16 d'octubre de 1964) és un animador i director de cinema xinés. Dirigeix l'Institut d'animació de Jilin, que va fundar l'any 2000, i que és l'estudi d'animació més gran d'Àsia.
Va impulsar el primer i únic centre d'educació superior de la Xina dedicat al cinema d'animació, i ha estat darrere de la creació i producció de la sèrie de pel·lícules d'animació tridimensional Frog Kingdom, sent un dels guionistes de la segona entrega. També ha produit curtmetratges com Chicken wants to fly, o 10000 Ugly Inkblots. El 2017 va rebre el guardó Drac Daurat a la contribució destacada del China Animation & Comic Competition Golden Dragon Award.

## Referències

* ↑ «郑立国». Institut d'Animació de Jilin (吉林动画学院). [Consulta: 27 novembre 2021].
* 1 2 «【中国工商•人物】郑立国：打造文创产业人才培养高地». Sohu. [Consulta: 27 novembre 2021].
* ↑ «第五届全国教育改革创新典型案例推选活动». jyb.cn, 23-11-2017. [Consulta: 27 novembre 2021].
* ↑ «San Sebastian Film Festival». [Consulta: 27 novembre 2021].
* ↑ Giesen, Rolf. Chinese Animation: A History and Filmography, 1922-2012 (en anglès). McFarland, 2014-12-19. ISBN 978-1-4766-1552-3.
* ↑ «CGI Ink-Painting Animation in Contemporary China, 1989-2019». ACAS Hong Kong University of Science and Technology, 24-07-2020. [Consulta: 27 novembre 2021].
* ↑ «10000 Ugly Inkblots». Festagent. [Consulta: 27 novembre 2021].
* ↑ «第14届中国动漫金龙奖获奖名单揭晓 《大鱼海棠》最佳动画电影金奖_中国国际动漫网». Chncomic, 30-09-2017. [Consulta: 27 novembre 2021].
# Nycticeinops bellieri

Nycticeinops bellieri és una espècie de ratpenat de la família dels vespertiliònids. Viu a l'Àfrica subsahariana (Costa d'Ivori, Guinea i Libèria). S'alimenta dels insectes que caça amb l'ajuda de l'ecolocalització. Anteriorment era classificat com a subespècie del ratpenat d'Eisentraut (N. eisentrauti), del qual fou separat basant-se en dades genètiques, morfològiques i ecològiques.

## Referències

* ↑ Hutterer, Rainer; Decher, Jan; Monadjem, Ara; Astrin, Jonas «A New Genus and Species of Vesper Bat from West Africa, with Notes on Hypsugo, Neoromicia, and Pipistrellus (Chiroptera: Vespertilionidae)» (en anglès). Acta Chiropterologica, 21, 1, 2019, pàg. 1. DOI: 10.3161/15081109ACC2019.21.1.001. ISSN: 1508-1109.
Espècies vivents de vespertiliònids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Vespertilionoidea :
Subfamília Antrozoinae :
Subfamília Kerivoulinae :
Subfamília Murininae :
Subfamília Myotinae :
Subfamília Vespertilioninae :
# Spinibarbus sinensis

Spinibarbus sinensis és una espècie de peix cipriniforme de la família dels ciprínids que es troba a la Xina.

## Referències

* ↑ Oshima M. 1919. Contributions to the study of the fresh water fishes of the island of Formosa. Ann. Carnegie Mus. v. 12 (núms. 2-4). 169-328.
* ↑ BioLib (anglès)
* ↑ FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Shan, X., R. Lin, P. Yue i X. Chu 2000 Cyprinidae: Barbinae. p. 3-170. A: P. Yue et al. (Eds). Fauna Sinica. Osteichthyes. Cypriniformes III. Science Press. Beijing. 1-661.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Jason Lowndes

Jason Lowndes (Kalgoorlie, 14 de desembre de 1994 - Bendigo, 22 de desembre de 2017) fou un ciclista australià. Professional des del 2015, militava a l'equip Israel Cycling Academy quan un cotxe li provocà la mort mentre s'entrenava a Austràlia el desembre de 2017.

## Referències

* ↑ «Tragedia en el ciclismo: muere Jason Lowndes». Marca. [Consulta: 22 desembre 2017].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Lloret de raquetes de corona blava

El lloret de raquetes de corona blava (Prioniturus discurus) és una espècie d'ocell de la família dels psitàcids que habita la selva humida de les illes Filipines a excepció d'algunes illes, com ara Palawan i les illes Balabac i Calamian. Ha estat considerat coespecífic de Prioniturus mindorensis.
# Zemplínska Nová Ves

Zemplínska Nová Ves és un poble i municipi d'Eslovàquia. Es troba a la regió de Košice, a l'est del país.

## Història

La primera referència escrita de la vila data del 1263.
# Lady Godiva

Lady Godiva fou una dama anglosaxona de principis del segle xi famosa per la seva bellesa i bondat, casada amb Leofric (968-1057), comte de Chester i de Mercia i senyor de Coventry. El seu nom anglosaxó Godgifu o Godgyfu vol dir gift of God ('regal de Déu'); Godiva és la versió llatina del nom. Aquesta dama, dolguda pels patiments dels seus vassalls, als quals el seu marit escanyava amb tributs abusius, se solidaritzà amb ells. Va construir, juntament amb el seu marit, el monestir de Coventry.

## La llegenda

Quan l'ambició s'apoderà del seu espòs, ella li demanà que rebaixés els impostos. El comte hi accedí, però amb la condició que Lady Godiva recorregués Coventry a cavall sense cap vestimenta. La dama així ho feu, no sens abans acordar amb els veïns que es tancarien en llurs cases per no pertorbar-la. El dia escollit, Lady Godiva es passejà nua pel poble, muntada en el seu cavall, mentre tots els veïns de Coventry romanien en llurs cases tancats i amb les finestres tancades.
La llegenda, que segons els historiadors pot estar basada en una història real -almenys parcialment-, finalitza aclarint que Leofric, commogut pel gest de la seva dona, acomplí la seva promesa i rebaixà els impostos.

## Origen del "voyeur"

Tots els ciutadans s'abstingueren de mirar-la, menys un sastre. És a aquest sastre que la tradició anglesa anomena "Peeping Tom" (és a dir: 'Tom el voyeur '), car no va poder resistir la temptació de veure la seva senyora nua a través d'un forat que va fer a la persiana, acte pel qual quedà cec. A més, l'expressió passà a designar en anglès el que en francès es diu voyeur.

## Curiositats

* Una de les marques belgues de bombons de luxe més populars s'anomena Godiva Chocolatier en homenatge a aquesta figura històrica. Amb els anys, les seves capses daurades de bombons amb el dibuix de la comtessa nua s'han convertit en un souvenir típic de Bèlgica.
* A Mirall trencat, de Mercè Rodoreda, la cupletista del Paral·lel Pilar Segura, amant d'Eladi Farriols, és coneguda amb el sobrenom de Lady Godiva perquè protagonitza un número pornogràfic inspirat en aquest mite.

## Referències

* 1 2 «Lady Godiva». Gran Enciclopèdia Catalana. Barcelona: Grup Enciclopèdia Catalana.